भारत में वुड का एशिया (एक्स-जापान) लॉन्ग-ओनली पोर्टफोलियो खासकर आवास वित्त और संबंधित संपत्ति निवेश पर आधारित है, जो भारतीय शेयर बाजार में इस साल प्रदर्शन के मुख्य वाहक नहीं रहे हैं। फिर भी ग्रीड ऐंड फियर में लगातार इस पर जोर दिया गया है कि भारत में संपत्ति चक्र में सुधार आ रहा है। आवास वित्त और रियल्टी शेयरों का प्रदर्शन वर्ष 2018 में अब तक मिश्रित रहा है। इसमें गृह फाइनैंस और दीवान हाउसिंग जैसे शेयरों में 35 फीसदी और 14 फीसदी की तेजी आई है, जबकि बीएसई के सेंसेक्स में 14 प्रतिशत की तेजी दर्ज की गई है। ऐस इक्विटी के आंकड़ों से पता चलता है कि आवास वित्त और कई रियल्टी शेयरों में कमजोरी दर्ज की गई है। बीएसई रियल्टी सूचकांक वर्ष 2018 में लगभग 18 फीसदी कमजोर हुआ है।